En middelsstor, avlang, matt, brunrød og svart trebukk. Antenner, hode, pronotums midtstripe, dekkvingenes spiss og beina er mørkbrune til svarte, pronotums sider og mesteparten av dekkvingene brunrøde. Antennene er omtrent to tredjedeler så lange som kroppen, nokså tynne. Pronotum er nesten rektangulært, med en lang, butt tann midt på hver sidekant. Dekkvingene er litt utvidete bakover. Beina er middels lange, lårene nokså slanke.